Publication: Magyar Közlöny
Issue: MK-1998-24 (Year: 1998, Number: 24)
Era: 1990-2004
Section: 
Paragraph Index: 198

3. Amennyiben az osztályozással kapcsolatos döntés a besorolási gyakorlat vagy a Jegyzőkönyv hatálya alá tartozó termékek kategóriájának változását eredményezi, az érintett termékre — a Jegyzőkönyvben foglaltak szerint — azt a kereskedelmi rendszert kell alkalmazni, amely arra a gyakorlatra vagy kategóriára érvényes, amelybe a termékek az ilyen változás után kerülnek. Bármely ilyen döntés 30 nappal azután lép hatályba, hogy arról a másik Felet értesítették. A Szerződő Felek megállapodnak a Jegyzőkönyv 14. Cikkében meghatározott eljárásokkal összhangban, hogy konzultációt kezdenek a Jegyzőkönyv 2. Cikk 2. bekezdésében foglalt kötelezettségek betartása céljából. A döntés alkalmazásának időpontja előtt feladott termékek továbbra is a korábban alkalmazott osztályozási gyakorlat hatálya alá tartoznak, feltéve, hogy a szóban forgó árukat ettől az időponttól számított 60 napon belül bemutatják importálásra.

Source: https://magyarkozlony.hu/hivatalos-lapok/f0035ff15e2c36c76015a03851d159c79bdd12fc/dokumentumok/c75e77099b1c29dfc46154833281b28374adeab2/letoltes